ക്ലൗഡും സാസും പിന്നെ ഡാറ്റാചോർച്ചയും | Articles | Deshabhimani | Tuesday Apr 21, 2020\nക്ലൗഡും സാസും പിന്നെ ഡാറ്റാചോർച്ചയും\nടി ഗോപകുമാർUpdated: Tuesday Apr 21, 2020\nമനുഷ്യന്റെ മുന്നോട്ട് പോക്കിനും പ്രതിസന്ധികളെ നേരിടുന്നതിലും പ്രധാന ഉപാധിയാണ് സാങ്കേതികവിദ്യ. കേരളമാകട്ടെ നാളിതുവരെ പരിചയമില്ലാത്ത പ്രതിസന്ധിയിലൂടെയാണ് കടന്നുപോകുന്നത്. ഈ ഘട്ടത്തിൽ പകച്ചുനിൽക്കാതെ യുക്തമെന്നു തോന്നുന്ന വഴിയുപയോഗിച്ച് പ്രതിസന്ധി തരണംചെയ്യുകയേ നിവൃത്തിയുള്ളൂ. സാങ്കേതികവിദ്യാ ഉപയോഗത്തിലും ഇത് ബാധകമാണ്. ഈ പശ്ചാത്തലത്തിൽവേണം ഡാറ്റാ അനലൈസിങ്ങുമായി ബന്ധപ്പെട്ട വിവാദത്തെ കാണാൻ. സാധാരണ നമ്മൾ റോഡിലും നാട്ടിടവഴിയിലും പറമ്പിലും ഒന്നും ‘വള്ള’ത്തിൽ അല്ലല്ലോ സഞ്ചരിക്കുക. എന്നിട്ടും പ്രളയം വന്നപ്പോൾ അത് വേണ്ടിവന്നു, അത്രേയുള്ളൂ കാര്യം.\nസർക്കാരിന് ചില വിവരങ്ങൾ അടിയന്തരമായി കണ്ടെത്തി വിശകലനംചെയ്ത് കൊറോണയ്‌ക്കെതിരായ പോരാട്ടം ശക്തിപ്പെടുത്തൽ അനിവാര്യമായിരുന്നു. എന്നാൽ, വളരെപ്പെട്ടന്ന് ഇക്കാര്യമേറ്റെടുക്കാൻ നമ്മുടെ പൊതുമേഖലാ ഐടി സ്ഥാപനങ്ങൾ സജ്ജമല്ല. അപ്പോഴുള്ളവഴി ഇതിന് ശേഷിയുള്ള സ്ഥാപനങ്ങളെ സമീപിക്കലാണ്. ഇങ്ങനെ കേരളം സമീപിച്ച കമ്പനിയാണ് സ്‌പ്രിങ്ക്ളർ. ലോകാരോഗ്യ സംഘടനയും നാസയും അടക്കമുള്ളവയുടെ പ്രവൃത്തികൾ ഏറ്റെടുത്ത് പരിചയമുള്ളവരുമാണ്.\nഇവിടെ പ്രശ്നം ഡാറ്റയുടെ സുരക്ഷിതത്വമാണ്. സ്‌പ്രിങ്ക്ളറും കേരളവും ഡാറ്റാ സുരക്ഷിതത്വത്തിന് ഏറെ പ്രാധാന്യം നൽകിയിട്ടുണ്ട്. ഡാറ്റ സൂക്ഷിക്കുന്നത് ആമസോൺ വെബ് സർവീസിലാണ്. ഇത് ലോകമാകെ അംഗീകരിച്ചതും പ്രധാന കമ്പനികളും സർക്കാരുകളും ഉപയോഗിക്കുന്ന ഒന്നാംനിര സേവനവുമാണ്. വിവരങ്ങളുടെ സുരക്ഷിതത്വം സംബന്ധിച്ച് ആമസോണും ഗൂഗിളും മൈക്രോസോഫ്റ്റും ഒക്കെ പുലർത്തുന്നതും പൊതുവെ സാങ്കേതിക ലോകം അംഗീകരിച്ചതുമായ സ്വകാര്യതാനയം ഉണ്ട്. അതിനാൽ, ഇത്തരം ക്ലൗഡ് സർവീസുകളെ വിശ്വസിച്ചും അതിന്മേലുള്ള നിയമപരിരക്ഷ ഉപയോഗിച്ചും മാത്രമേ തീരുമാനമെടുക്കാനാകൂ. അതാണ് ഐടി വകുപ്പും ചെയ്തത്. ക്ലൗഡിന്റെ വിശ്വാസ്യത ചോദ്യംചെയ്തിട്ടില്ല എന്നതും ശ്രദ്ധേയമാണ്. ക്ലൗഡിൽ സംഭരിക്കുന്ന ഡാറ്റയുടെ ഉടമസ്ഥർ കേരളമാണ്. സർക്കാരിനുവേണ്ടി ക്ലൗഡ് കൈകാര്യം ചെയ്യുന്നത് സി-–-ഡിറ്റാണ്. സർക്കാർ നിക്ഷേപിച്ചിരിക്കുന്ന ക്ലൗഡിൽനിന്ന് ഡാറ്റയെടുത്ത് അപഗ്രഥിച്ച് സർക്കാരിനാവശ്യമായ വിവരങ്ങളും സൂചനകളും മുന്നറിയിപ്പുകളും താരതമ്യങ്ങളും നൽകുക മാത്രമാണ് സ്‌പ്രിങ്ക്ളർ സാസ് (എസ്‌എഎഎസ്) സംവിധാനം വഴി ചെയ്യുന്നത്. സാസ് സംവിധാനത്തിൽ ഈ കമ്പനിക്കുമാത്രമേ ഡാറ്റ കൈകാര്യം ചെയ്യാനാകൂ. ഡാറ്റയിൽ നടത്തുന്ന ഓരോ ഇടപെടലും അതിൽത്തന്നെ രേഖപ്പെടുത്തും. സർക്കാർ സ്‌പ്രിങ്ക്ളറുമായി ഒരു നോൺ - ഡിസ്‌ക്ലോഷർ എഗ്രിമെന്റ് ഒപ്പുവച്ചിട്ടുമുണ്ട്. നേരത്തെ പറഞ്ഞ ക്ലൗഡിൽ കിട്ടുന്ന സംരക്ഷണം ഇക്കാര്യത്തിലുമുണ്ട്. ഏത് കമ്പനിയായിലും ഇത്തരം സുരക്ഷകളല്ലാതെ മറ്റെന്താണ് ലഭിക്കുക?\nസമാനതകളില്ലാത്ത രീതിയിൽ കൊറോണ പ്രതിരോധ പ്രവർത്തനത്തിലൂടെ ലോകശ്രദ്ധ നേടുന്ന തരത്തിൽ വിജയിക്കാൻ കേരളത്തിന് സാധിച്ചു. കോവിഡ്–-19ന്റെ ഈ ഘട്ടത്തിലും തുടർന്നും സാങ്കേതികവിദ്യയിലൂടെ പ്രശ്നം തരണംചെയ്യാനാണ് ശ്രമിക്കേണ്ടത്. ‘\nനിപാ’യെ അതിജീവിച്ച അനുഭവങ്ങളാണ് സുസജ്ജമായ ഒരു വൈറോളജി ഇൻസ്റ്റിറ്റ്യൂട്ട് സ്ഥാപിക്കുന്നതിലേക്ക് സർക്കാരിനെ നയിച്ചത്. അത് പുരോഗമിക്കുന്നു. ഐടിമേഖലയിൽ പൊതുമേഖലാ സ്ഥാപനങ്ങളായ ഐഐഐടിഎംകെ, ഡി–--ഡിറ്റ്, ഐസി ഫോസ്, ഐകെഎം തുടങ്ങിയവയെ ശാക്തീകരിച്ച് ക്ലൗഡ് കംപ്യൂട്ടിങ്, ഡാറ്റാ സയൻസ്, ആർട്ടിഫിഷ്യൽ ഇന്റലിജൻസ് തുടങ്ങിയ നൂതന മേഖലകളിൽ രാജ്യത്തിനുതന്നെ മാതൃകയായ സ്ഥാപനങ്ങളാക്കി മാറ്റാനാകും\nഉന്നതവിദ്യാഭ്യാസ രംഗത്തിന്റെ ഭാവി - ഡോ. ജെ പ്രസാദ് എഴുതുന്നു


ശമ്പളപരിഷ്‌കരണം സെ്കയിലുകള് ആദ്യം അംഗീകരിക്കും; പരാതികള് പിന്നീട് - Simon Mash (Simon Pavaratty), Teacher, PSMVHSS Kattoor\nശമ്പളപരിഷ്‌കരണം സെ്കയിലുകള് ആദ്യം അംഗീകരിക്കും; പരാതികള് പിന്നീട്\nശമ്പളപരിഷ്‌കരണ കമ്മീഷന്റെ ശുപാര്‍ശകളെച്ചൊല്ലി വിവിധവിഭാഗം ജീവനക്കാരില്‍നിന്ന് പരാതികള് പ്രവഹിക്കുന്നു. എന്നാല് ശമ്പളക്കമ്മീഷന് ശുപാര്‍ശ ചെയ്ത പുതിയ സെ്കയിലുകള് ആദ്യം അംഗീകരിച്ചശേഷം പിന്നീട് വിശദമായ ചര്‍ച്ചയാവാമെന്നാണ് ധനവകുപ്പിന്റെ നിലപാട്.\nഫിബ്രവരി രണ്ടാംവാരം ശമ്പളപരിഷ്‌കരണ ഉത്തരവിറങ്ങും. അതോടൊപ്പം പരാതികള് കേള്‍ക്കാന് ധനവകുപ്പില് പ്രത്യേകസെല്ലും രൂപവത്കരിക്കും.\nകമ്മീഷന്റെ സൂക്ഷ്മക്കുറവുകൊണ്ടുണ്ടായതും ഏറ്റവും പ്രകടമായ അപാകതകളും മാത്രമേ ആദ്യ ഘട്ടത്തില് പരിഹരിക്കാനിടയുള്ളൂ.\nതസ്തികകളുടെ പുനസംഘടനയും അധിക അവധിപോലുള്ള ധനേതര ആനുകൂല്യങ്ങളും ആദ്യ ഉത്തരവില്‍തന്നെ അനുവദിക്കാനും സാദ്ധ്യതയില്ല. ഇതിന് വകുപ്പുതല ചര്‍ച്ചകള് വേണ്ടിവരും. എല്ലാ ചര്‍ച്ചകളും പൂര്‍ത്തിയാക്കി ഉത്തരവിറക്കാനിരുന്നാല് ശമ്പളപരിഷ്‌കരണം ഒരുപാട് വൈകുമെന്നാണ് ധനവകുപ്പ് കേന്ദ്രങ്ങള് പറയുന്നത്. നടപടികള് ഇനിയും വൈകിയാല് ഈ സര്‍ക്കാരിന്റെ കാലത്ത് ശമ്പള പരിഷ്‌കരണം നടപ്പാക്കാനുമാവില്ല. റിപ്പോര്‍ട്ട് പഠിക്കാനായി നിയോഗിച്ച മന്ത്രിസഭാഉപസമിതിക്കും ഇതേ നിലപാടാണെന്നറിയുന്നു.\nറിപ്പോര്‍ട്ട് ധനവകുപ്പിന്റെ പരിഗണനയിലാണിപ്പോള്. പ്രകടമായ അപാകതകള് പരിഹരിച്ചശേഷം ഉത്തരവിന്റെ കരടുരൂപമായിരിക്കും ഉപസമിതിയുടെ മുന്നിലെത്തുക. ഉപസമിതിയുടെ ഭാഗത്തുനിന്നും വലിയമാറ്റങ്ങള്‍ക്കും സാദ്ധ്യതയില്ല.\nശമ്പളക്കമ്മീഷനുമുന്നില് ദിവസേന ഒട്ടേറെ പരാതികളാണ് എത്തുന്നത്. ഇവ ധനവകുപ്പിന് കൈമാറുകയാണിപ്പോള്. ചില തസ്തികകളില് നിലവിലുള്ളതിനെക്കാള് താഴ്ന്ന സെ്കയിലുകള് നിശ്ചയിച്ചിട്ടുണ്ട്. ഇത് പ്രകടമായ വീഴ്ചയായി വിലയിരുത്തപ്പെടുന്നു. സമാന സെ്കയിലിലായിരുന്ന തസ്തികകളില് ചിലവയെ അവഗണിച്ചുവെന്നതാണ് പരാതികളിലേറെയും. എന്നാല് ഇക്കാര്യത്തില് ശമ്പളക്കമ്മീഷന് സ്വീകരിച്ച മാനദണ്ഡങ്ങളും അവലംബിച്ച തെളിവുകളും പരിശോധിക്കാതെ തീരുമാനമെടുക്കാനാവില്ലെന്നാണ് ധനവകുപ്പ് പറയുന്നത്.


നാല് ജില്ലകളിലായി ട്രിപ്പിള് ലോക്ക്ഡൗണ് കര്‍ശനമായി നടപ്പാക്കാന് പതിനായിരം പൊലീസുകാർ; നിർദേശങ്ങൾ പുറപ്പെടുവിച്ച് മുഖ്യമന്ത്രി – Media Mangalam\nതിരുവനന്തപുരം: കോവിഡ് വ്യാപനം തീവ്രമായ ജില്ലകളിൽ നാളെ മുതൽ ട്രിപ്പിൾ ലോക്ക്ഡൗണ് നിലവിൽ വരുന്ന സാഹചര്യത്തിൽ നിയന്ത്രണങ്ങളും നിർദ്ദേശങ്ങളും വ്യക്‌തമാക്കി മുഖ്യമന്ത്രി പിണറായി വിജയൻ. വിശദമായ ഉത്തരവ് അതത് ജില്ലാ ദുരന്തനിവാരണ അതോറിറ്റികള് പുറപ്പെടുവിക്കുമെന്നും മറ്റു പത്തുജില്ലകളില് നിലവിലുള്ള ലോക്ക്ഡൗണ് തുടരുമെന്നും മുഖ്യമന്ത്രി വാർത്താസമ്മേളനത്തിൽ പറഞ്ഞു. തിരുവനന്തപുരം, എറണാകുളം, തൃശൂര്, മലപ്പുറം ജില്ലകളില് നാളെ അര്‍ദ്ധരാത്രി ട്രിപ്പിള് ലോക്ക്ഡൗണ് നിലവില് വരും.\n“രോഗവ്യാപനം നിയന്ത്രിക്കാനുള്ള ഏറ്റവും കര്‍ശനമായ മാര്‍ഗമാണ് ട്രിപ്പിള് ലോക്ഡൗണ്. ട്രിപ്പിള് ലോക്ഡൗണ് പ്രഖ്യാപിച്ച ഇടങ്ങളില് പ്രവേശിക്കാനും പുറത്തു കടക്കാനും ഒരു വഴി മാത്രമേ അനുവദിക്കുകയുള്ളൂ. അനാവശ്യമായി പുറത്തിറങ്ങുക, കൂട്ടം കൂടി നില്‍ക്കുക, മാസ്ക്ക് ധരിക്കാതിരിക്കുക, മറ്റു കോവിഡ് പ്രോട്ടോക്കോളുകള് ലംഘിക്കുക തുടങ്ങിയവയെല്ലാം കടുത്ത നിയമനടപടികള്‍ക്ക് വിധേയമാകും. “\n“ട്രിപ്പിള് ലോക്ഡൗണ് നടപ്പാക്കുന്ന പ്രദേശങ്ങളെ സോണുകളായി തിരിച്ച് നിയന്ത്രണ ചുമതല ഉയര്‍ന്ന പൊലീസ് ഉദ്യോഗസ്ഥരെ ഏല്‍പ്പിക്കും. ആള്‍ക്കൂട്ടമുണ്ടാകുന്നത് കണ്ടെത്താന് ഡ്രോണ് പരിശോധനയും ക്വാറന്‍റൈന് ലംഘിക്കുന്നത് കണ്ടെത്താന് ജിയോ ഫെന്‍സിങ്ങ് സാങ്കേതികവിദ്യയും ഉപയോഗിക്കും. ക്വാറന്‍റൈന് ലംഘിക്കുന്നവര്‍ക്ക് മാത്രമല്ല, അതിനു സഹായം നല്‍കുന്നവര്‍ക്കെതിരേയും കേരള എപ്പിഡമിക് ഡിസീസസ് ഓര്‍ഡിനന്‍സ് പ്രകാരം കര്‍ശനമായ നടപടികള് എടുക്കും.\nഭക്ഷണമെത്തിക്കുന്നതിനാവശ്യമായ നടപടികള്‍ക്ക് വാര്‍ഡ് സമിതികള് നേതൃത്വം നല്‍കണം. കമ്യൂണിറ്റി കിച്ചനുകള്, ജനകീയ ഹോട്ടലുകള് എന്നിവ ഇതിനായി ഉപയോഗപ്പെടുത്തണം. അതില്‍ക്കവിഞ്ഞുള്ള സാമൂഹിക പ്രവര്‍ത്തനങ്ങളെല്ലാം ട്രിപ്പിള് ലോക്ഡൗണ് പ്രഖ്യാപിച്ച ഇടങ്ങളില് പരിപൂര്‍ണമായി ഒഴിവാക്കണം.”\n“ട്രിപ്പിള് ലോക്ക്ഡൗണ് കര്‍ശനമായി നടപ്പാക്കാന് പതിനായിരം പൊലീസുകാരെയാണ് നിയോഗിച്ചിരിക്കുന്നത്. മരുന്നുകട, പെട്രോള് ബങ്ക് എന്നിവ തുറക്കും. പത്രം, പാല് എന്നിവ രാവിലെ ആറുമണിക്കു മുന്‍പ് വീടുകളില് എത്തിക്കണം. വീട്ടുജോലിക്കാര്, ഹോം നേഴ്സ് എന്നിവര്‍ക്ക് ഓണ്‍ലൈന് പാസ് വാങ്ങി യാത്ര ചെയ്യാം. പ്ലംബര്‍മാര്, ഇലക്ട്രീഷ്യന്‍മാര് മുതലായവര്‍ക്കും ഓണ്‍ലൈന് പാസ് വാങ്ങി അടിയന്തരഘട്ടങ്ങളില് യാത്രചെയ്യാം. വിമാനയാത്രക്കാര്‍ക്കും ട്രെയിന് യാത്രക്കാര്‍ക്കും യാത്രാനുമതി ഉണ്ട്. ബേക്കറി, പലവ്യഞ്ജനക്കടകള് എന്നിവ ഒന്നിടവിട്ട ദിവസങ്ങളില് തുറക്കുന്നതാണ് അഭികാമ്യം.”\n“ട്രിപ്പിള് ലോക്ക്ഡൗണ് പ്രാബല്യത്തില് വരുന്ന ജില്ലകളില് ബാങ്കുകള് ചൊവ്വ, വെള്ളി ദിവസങ്ങളിലും സഹകരണബാങ്കുകള് തിങ്കള്, വ്യാഴം ദിവസങ്ങളിലും രാവിലെ പത്തുമുതല് ഉച്ചയ്ക്ക് ഒന്നുവരെ മാത്രം മിനിമം ജീവനക്കാരുമായി പ്രവര്‍ത്തിക്കും. ഈ ജില്ലകളുടെ അതിര്‍ത്തികള് അടച്ചിടും. തിരിച്ചറിയല് കാര്‍ഡുമായി വരുന്ന അവശ്യവിഭാഗങ്ങളിലുള്ളവര്‍ക്കു മാത്രമേ യാത്രാനുമതി ഉണ്ടാകൂ. അകത്തേയ്ക്കും പുറത്തേയ്ക്കും യാത്രയ്ക്കായുള്ള ഒരു റോഡൊഴികെ കണ്ടെയ്ന്‍മെന്‍റ് സോണ് മുഴുവനായും അടയ്ക്കും.” മുഖ്യമന്ത്രി അറിയിച്ചു.\nCM Press conference covid lockdown COVID19 kerala police lockdown protocols pinarayi vijayan TRIPLE LOCKDWN\n" കോവിഡ് രണ്ടാം തരംഗം ഉണ്ടാവുമെന്ന് ഉറപ്പായിട്ടും ജനങ്ങളും ഭരണകൂടങ്ങളും അശ്രദ്ധ കാട്ടി; മഹാമാരിക്കെതിരെ നാം സമ്പൂർണ്ണ വിജയം നേടണം ": മോഹൻ ഭാഗവത്


കഴിഞ്ഞ വർഷം ക്രിസ്തുമസ് പുതുവത്സര സമ്മാനമായ 12 കോടി ജേതാവ് ഇപ്പോഴും റബ്ബർടാപ്പിങ്ങിലാണ് ആത്മവിശ്വാസത്തോടെ - കണ്ണൂരാൻ വാർത്ത\nHome Unlabelled കഴിഞ്ഞ വർഷം ക്രിസ്തുമസ് പുതുവത്സര സമ്മാനമായ 12 കോടി ജേതാവ് ഇപ്പോഴും റബ്ബർടാപ്പിങ്ങിലാണ് ആത്മവിശ്വാസത്തോടെ\nകഴിഞ്ഞ വർഷം ക്രിസ്തുമസ് പുതുവത്സര സമ്മാനമായ 12 കോടി ജേതാവ് ഇപ്പോഴും റബ്ബർടാപ്പിങ്ങിലാണ് ആത്മവിശ്വാസത്തോടെ\nകണ്ണൂര് : കണ്ണൂര് മാലൂരിലെ തോലബ്ര പുരളിമല കൈതച്ചാല് കുറിച്യ കോളനിയിലെ പൊരുന്ന രാജനായിരുന്നു കഴിഞ്ഞ വര്‍ഷത്തെ ക്രിസ്മസ് പുതുവത്സര ബംപറായ 12 കോടി അടിച്ചത്. ജപ്തി നോട്ടീസ് കിട്ടി എന്ത് ചെയ്യുമെന്ന് അറിയാതെ കുഴങ്ങിയ അവസരത്തിലാണ് ഇദ്ദേഹത്തിനെ തേടി ഭാഗ്യം എത്തിയത്. 12 കോടിയില് ഏഴുകോടിയും 56 ലക്ഷവും ആണ് നികുതിയൊക്കെ കഴിച്ച് രാജന് ലഭിച്ചത്.\nവലിയ ഭാഗ്യം ജീവിതത്തില് തേടി എത്തിയെങ്കിലും ആ ഭാഗ്യത്തില് അഹങ്കരിയ്ക്കാന് രാജന് തയ്യാറല്ല. കോടീശ്വരനായിട്ടും ഇപ്പോഴും തന്റെ പഴയ ടാപ്പിങ് ജോലി തുടരുകയാണ് ഇദ്ദേഹം. ഭാര്യ രജനിയും മൂന്നു മക്കളും അടങ്ങുന്നതാണ് രാജന്റെ കുടുംബം. മൂത്ത മകള് ആതിര വിവാഹിതയായി.


'കമന്റിൽ പറഞ്ഞത് സത്യം; ആ അമ്മ ഇപ്പോഴില്ല'; തുറന്നു പറഞ്ഞ് മധുവന്തി നാരായണൻ | Interview with singer Madhuvanthi Narayan\n'കമന്റിൽ പറഞ്ഞത് സത്യം; ആ അമ്മ ഇപ്പോഴില്ല'; തുറന്നു പറഞ്ഞ് മധുവന്തി നാരായണൻ\nകാർത്തിക കെ.ജി April 28, 2021 08:08 AM IST\n‘നായാട്ട്’ എന്ന ചിത്രത്തിലെ ‘അപ്പലാളെ’ എന്ന അതിമനോഹരമായ നാടൻ പാട്ട് ആസ്വദിക്കാത്തവർ ചുരുക്കമായിരിക്കും. വരികളിലൂടെയും ഈണത്തിലൂടെയും മലയാളികളുടെ ഹൃദയത്തിൽ ഇടം നേടിയ ഈ ഗാനം ആലപിച്ചിരിക്കുന്നത് മധുവന്തി നാരായണൻ. ഭർത്താവ് വിഷ്ണു വിജയ് ഈണം പകർന്ന ഗാനം മധുവന്തിയുടെ സംഗീത വഴിയിൽ പുതിയൊരു ഹിറ്റ് ആയി ചേർക്കപ്പെട്ടു. സംഗീത പാരമ്പര്യമുളള വീട്ടിൽ നിന്നുമാണ് പിന്നണി ഗാനരംഗത്തേക്കുളള മധുവന്തിയുടെ കടന്നുവരവ്. പ്രമുഖ ഗായകനും സംഗീത സംവിധായകനുമായ അച്ഛൻ രമേഷ് നാരായണൻ മധുവന്തിയുടെ പാട്ടുകൾ വിലയിരുത്തുകയും അഭിപ്രായങ്ങൾ പറയുകയും ചെയ്യാറുണ്ടെന്ന് ഗായിക പറയുന്നു. ഇത് മധുവന്തിയുടെ മുന്നോട്ടുളള യാത്രയ്ക്ക് കൂടുതൽ ഊർജ്ജം പകരുന്നു. നായാട്ടിന് പുറമെ അടുത്തിടെ തിയറ്ററുകളിൽ എത്തിയ ‘ആർക്കറിയാം’ എന്ന ചിത്രത്തിലെ ‘ചിരമഭയമീ...’ എന്നു തുടങ്ങുന്ന ഗാനവും മധുവന്തിയാണ് ആലപിച്ചിരിക്കുന്നത്. രണ്ട് ഗാനങ്ങളും ശ്രദ്ധിക്കപ്പെട്ടതിന്റെ സന്തോഷം ഗായികയുടെ വാക്കുകളിൽ തെളിയുന്നു. ഗപ്പിയിലെ തനിയെ മിഴികൾ... അമ്പിളിയിലെ ആരാധികേ... തുടങ്ങിയ ഗാനങ്ങളിലൂടെ മധുവന്തി മലയാള സിനിമയിൽ തന്റെ സ്ഥാനം ഉറപ്പിച്ചു കഴിഞ്ഞതാണ്. വിഷ്ണുവും മധുവന്തിയും ഒരുമിക്കുന്ന പാട്ടുകളെല്ലാം തന്നെ ഏറെ ആസ്വാദക ശ്രദ്ധ പിടിച്ചു പറ്റുമ്പോൾ ഇതെല്ലാം ഭാഗ്യമാണെന്ന് ഗായിക പറയുന്നു. പുതിയ പാട്ടു വിശേഷങ്ങൾ മധുവന്തി നാരായണൻ മനോരമ ഓൺലൈനുമായി പങ്കുവയ്ക്കുന്നു.\nമികച്ച പ്രതികരണവുമായി ‘അപ്പലാളെ’\n‘അപ്പലാളെ’ എന്ന ഗാനത്തിനു ലഭിക്കുന്ന മികച്ച പ്രേക്ഷകപ്രതികരണങ്ങൾ എനിക്കും വിഷ്ണുവിനും ഏറെ സന്തോഷം പകരുന്നു. അൻവർ അലിയാണ് പാട്ടിനു വരികൾ കുറിച്ചത്. ഈ ഗാനം റഫ് മിക്‌സ് ചെയ്തത് ചെന്നൈയിലെ സ്റ്റുഡിയോയിൽ ആയിരുന്നു. ആ സമയത്ത് എല്ലാം പറഞ്ഞു തന്ന് വിഷ്ണു കൂടെ തന്നെ ഉണ്ടായിരുന്നു. ഇപ്പോൾ നിങ്ങളൊക്കെ കേൾക്കുന്ന ഗാനം തിരുവനന്തപുരത്തെ വീട്ടിലെ സ്റ്റുഡിയോയിൽ റെക്കോർഡ് ചെയ്തതാണ്. തിരുവനന്തപുരത്ത് റെക്കോർഡിങ് നടക്കുന്ന സമയത്ത് വിഷ്ണു ഒപ്പമുണ്ടായിരുന്നില്ല. ഞാൻ പാടി കേൾപ്പിക്കുമ്പോൾ ഫോണിലൂടെയാണ് ഓരോ കാര്യങ്ങളും വിഷ്ണു പറഞ്ഞു തന്നു കൊണ്ടിരുന്നത്. നേരത്തെ പാടിയതു കൊണ്ട് തന്നെ അധികം ടെൻഷനൊന്നുമില്ലാതെ പാടിത്തീർക്കാൻ കഴിഞ്ഞു. വിഷ്ണു ഈണം നൽകിയ ശേഷമാണ് അൻവർ അലി വരികളൊരുക്കിയത്. ഈ ഗാനത്തിനു പിന്നിൽ മനോഹരമായ ഒരു കെട്ടുകഥയുണ്ട്. ലക്ഷദ്വീപിലെ ആളുകൾ നീരാളിക്കു പറയുന്ന മറ്റൊരു പേരാണ് ‘അപ്പലാളെ’. ഇതു സംബന്ധിച്ച് നാട്ടിൻപുറത്ത് നിലനിൽക്കുന്ന ഒരു കെട്ടുകഥയുമായി ബന്ധപ്പെട്ടു വരുന്ന നാടൻപാട്ടാണിത്.\n‘അപ്പലാളെ’ പുറത്തിറങ്ങിക്കഴിഞ്ഞപ്പോൾ അതിനു താഴെ വന്ന ഒരു കമന്റ് ഒരുപാട് പേർ ശ്രദ്ധിച്ചിരുന്നു. ‘ഈ ഗാനരംഗത്തിൽ അഭിനയിച്ചിരിക്കുന്നത് ഞാനും എന്റെ അമ്മയും അനിയത്തിയും സഹോദരന്മാരും ആണ്. ഇതിൽ അഭിനയിച്ച എന്റെ അമ്മ മരിച്ചിട്ട് ഇന്ന്3ദിവസം. ഞങ്ങൾക്ക് ഇങ്ങനെ ഒരു അവസരം തന്ന എല്ലാവർക്കും നന്ദി’. എന്നതായിരുന്നു ആ കമന്റ്. ഇത് സത്യമാണ്. ഈ ഗാനത്തിന്റെ ചിത്രീകരണത്തിന് ഒരു നാടൻ പാട്ട് സംഘത്തിനെ ആവശ്യമായിരുന്നു. തിരച്ചിലിന് ഒടുവിലാണ് അമ്പലപ്പുഴ പന്തിരുകുലം എന്ന സംഘത്തിലെത്തിയത്. ഇവരെല്ലാവരും പാട്ടുകാരാണ്. ഞാനും വിഷ്ണുവും ചേർന്നാണ് ചിത്രീകരണ സമയത്ത് അവർക്ക് പാട്ടിന്റെ വരികളും പാടുന്ന രീതിയുമൊക്കെ പഠിപ്പിച്ച് കൊടുത്തത്.അതിൽ ഒരാളുടെ അമ്മ പാട്ട് റിലീസ് ചെയ്യുന്നതിന് മുൻപ് മരിച്ചു. അത് ഒരു സങ്കടകരമായ കാര്യമായിരുന്നു.\nവിഷ്ണുവും മധുവന്തിയും ഒരുമിക്കുമ്പോഴുളള ഹിറ്റുകൾ\nഞങ്ങൾ ഒരുമിക്കുമ്പോഴുളള ഗാനങ്ങൾ ആളുകൾ ഏറ്റെടുക്കുന്നുവെന്നത് ഒരു ഭാഗ്യമാണ്. ഇത്തരം ഗാനം സ്വീകരിക്കപ്പെടുന്നതിലൂടെ ആളുകൾ കുറച്ചു കൂടി റൊമാന്റിക് ട്രാക്ക് ഇഷ്ടപ്പെടുന്നുവെന്നാണ് ഞാൻ കരുതുന്നത്. വിഷ്ണു തന്റെ പാട്ടുകളിൽ കൂടുതൽ ടെക്നിക്കൽ ഉപകരണങ്ങളെക്കാൾ ലൈവ് സംഗീതോപകരണങ്ങളാണ് ഉപയോഗിക്കുന്നത്. പാട്ടിനു വേണ്ട സംഗതികൾ എന്തൊക്കെയാണെന്ന് മനസ്സിലാക്കി അതിനനുസരിച്ചുളള സംഗീതോപകരണങ്ങൾ ഉപയോഗിക്കുന്നു. ഇത് ഗാനം കൂടുതൽ ആസ്വദ്യകരമാകാൻ സഹായിക്കുന്ന ഘടകങ്ങളാണ്.\nസംവിധായകൻ മാർട്ടിൻ പ്രക്കാട്ട് ആണ് നായാട്ടിലെ ഗാനം ചെയ്യുന്നതിന് വിഷ്ണുവിനെ വിളിച്ചത്. വിഷ്ണുവിനൊപ്പം പാടാനാരിക്കുമ്പോൾ കൂടുതൽ ഫ്രീ ആയി ചെയ്യാൻ പറ്റും. ടെൻഷൻ തോന്നുകയേ ഇല്ല. ‘അപ്പലാളെ’യുടെ റഫ് മിക്‌സിങ്ങ് ചെന്നൈയിലെ സ്റ്റുഡിയോയിൽ വച്ചാണ് നടത്തിയത്. എല്ലാം കൃത്യമായി പറഞ്ഞു തന്ന് വിഷ്ണു കൂടെ നിൽക്കും. ചെന്നൈയിലെ ഞങ്ങളുടെ റെക്കോർഡിങ് കൂടുതലും ടു ബാർക്യൂസ്റ്റുഡിയോയിൽ ആണ് ചെയ്യുന്നത്. ഞങ്ങളുടെ സുഹൃത്തായ സുജിത്ത് ശ്രീധറാണ് ഈ സ്റ്റുഡിയോ നടത്തുന്നത്. ഞങ്ങളുടെ മിക്ക വർക്കുകളും അവിടെയാണ് ചെയ്തിട്ടുളളത്. ‘അപ്പലാളെ’ എന്ന ഗാനം ഞങ്ങൾ ഒരുപാട് പ്രതീക്ഷയോടെയാണ് ഒരുക്കിയത്. അതിനു മികച്ചൊരു ഫലം ലഭിക്കുകയും ചെയ്തതിൽ വളരെയധികം സന്തോഷം ഉണ്ട്. വിഷ്ണുവിന്റെ കൂടെ റെക്കോർഡ് ചെയ്ത പാട്ടുകളിൽ കൂടുതലും കൂടെ ഉണ്ടായിരുന്നത് ഞങ്ങളുടെ സുഹൃത്തുക്കൾ തന്നെയായിരുന്നു. നമ്മുടെ കൂടെയുളളവർ നല്ല സുഹൃത്തുക്കളായിരിക്കുമ്പോൾ വളരെ രസകരമായി ചെയ്യാൻ പറ്റും. പാട്ടുകളുടെ സംഗീതസംവിധാനം ചെയ്യുന്നത് മിക്കപ്പോഴും ചെന്നൈയിലെ ഫ്‌ളാറ്റിൽ തന്നെയാണ്. ഇപ്പോൾ വിഷ്ണു കുറച്ച് ദിവസമായി എറണാകുളത്ത് റെക്കോർഡിങ് തിരക്കിലാണ്. ‘അപ്പലാളെ’ ഗാനത്തിന്റെ റെക്കോർഡിങ് സമയത്ത് ഫോൺ വിളിച്ചാണ് തിരുത്തലുകൾ പറഞ്ഞു തന്നത്. ഗപ്പിയിലെയും അമ്പിളിയിലെയും ഗാനം ചെയ്യുമ്പോൾ എല്ലാവരും അറിയാവുന്നവരായിരുന്നു. സംവിധായകൻ ജോൺ പോൾ ജോർജും, കൂടെ പാടിയ സൂരജ് സന്തോഷിനെയുമൊക്കെ അടുത്ത് അറിയാമായിരുന്നു. അതുകൊണ്ട് രസകരമായിരുന്നു. ഇപ്പോഴത്തെ സാഹചര്യത്തിൽ സാധാരണ രീതിയിൽ റെക്കോർഡിങ് സമയത്ത് അടുത്ത് നിൽക്കുക ബുദ്ധിമുട്ടാണ്. എല്ലാം സാധാരണ രീതിയിലേക്കു മടങ്ങട്ടെ എന്നു പ്രാർത്ഥിക്കുകയും പ്രതീക്ഷിക്കുകയും ചെയ്യാം.\nഅച്ഛനും മധുശ്രീയും എന്റെ പാട്ടും\nപുതിയ രണ്ടു പാട്ടുകളും അച്ഛൻ കേട്ടു. അച്ഛന് ഒരുപാട് സന്തോഷമുണ്ട്. ഞങ്ങളെല്ലാവരും വീട്ടിൽ ഒത്തു ചേരുന്ന സമയങ്ങളിലെല്ലാം സംഗീതത്തെ കുറിച്ച് ഒരുപാട് സംസാരിക്കും. വിഷ്ണുവിന്റെ സംഗീത രംഗത്തുണ്ടായ വളർച്ചയിൽ ഏറെ സന്തോഷിക്കുന്ന വ്യക്തിയാണ് അച്ഛൻ. മധുശ്രീയുടെ കാര്യത്തിലും ഇത് തന്നെയാണ്. അവൾ എന്നെ നന്നായി വിമർശിക്കും. ശരിയായ മാർഗനിർദ്ദേശം നൽകാനും അവൾക്ക് ഒരു കഴിവുണ്ട്. ‘അപ്പലാളെ’ ഗാനം തിരുവനന്തപുരം സ്റ്റുഡിയോയിൽ ചെയ്യുമ്പോൾ അവൾ എന്റെ കൂടെ ഉണ്ടായിരുന്നു.\n‘ആർക്കറിയാം’ സിനിമയുടെ പിന്നണിയിലേക്ക്\nആർക്കറിയാം എന്ന സിനിമയിലെ ചിരമഭയമീ... എന്ന ഗാനത്തിന്റെ വരികൾ കേട്ടപ്പോഴേ എനിക്കു വളരെയധികം ഇഷ്ടപ്പെട്ടിരുന്നു. ഈ ഗാനവും അൻവർ അലി തന്നെയാണ് രചിച്ചത്. പാട്ടിന് ഈണമൊരുക്കിയ നേഹ നായർക്കും യാക്‌സാൻ ഗാരി പെരേരയ്ക്കും ഒപ്പം ഒരു ഗാനം ചെയ്യണമെന്നത് വളരെ നാളായിട്ട് മനസ്സിലുണ്ടായിരുന്ന ആഗ്രഹമായിരുന്നു. നേഹയാണ് ഈ പാട്ട് പാടാൻ എന്നെ വിളിച്ചത്. ഈ ഗാനം നേഹ നേരത്തെ പാടിയിരുന്നു. എന്റെ ശബ്ദത്തിൽ ഈ പാട്ട് ചെയ്യാൻ വേണ്ടിയാണ് നേഹ വിളിച്ചത്. ട്രയൽ പാടിയ ശേഷം അയച്ചു കൊടുത്തു. സംവിധായകനെയും മറ്റുളളവരെയും കേൾപ്പിച്ചിട്ട് ഉറപ്പ് പറയാമെന്നാണ് നേഹ അന്ന് പറഞ്ഞത്. പിന്നീട് ഈ ഗാനം സിനിമയിൽ ഉറപ്പായ ശേഷം ചെറിയ മാറ്റങ്ങൾ വരുത്തി പാടിയിരുന്നു. കോവിഡ് പ്രശ്‌നങ്ങളുളളതിനാൽ നേഹയെയും യാക്‌സനെയും നേരിട്ട് കാണാൻ കഴിഞ്ഞില്ല. അവർ ഈ ഗാനം പാടാൻ വിളിച്ചപ്പോൾ വരികൾ തന്നെയായിരുന്നു എന്നെ അതിലേക്ക് ആകർഷിച്ചത്. ഒരു വീടിനുളളിലെ രസകരമായ നിമിഷങ്ങൾ ഒപ്പിയെടുക്കുന്ന വ്യത്യസ്തമായ ഒരു ഗാനമായിരുന്നു. പാട്ട് നന്നായിട്ടുണ്ടെന്ന് ഗാനം കേട്ട ശേഷം നിരവധി പേർ വിളിച്ച് പറഞ്ഞിരുന്നു.\nവരും നാളുകളിൽ പാട്ടിൽ കൂടുതൽ ശ്രദ്ധ കേന്ദ്രീകരിക്കണം. ഹിന്ദുസ്ഥാനി കച്ചേരികൾ ചെയ്യാൻ എനിക്ക് ഇഷ്ടമാണ്. ഇതു കൂടാതെ യൂട്യൂബിൽ ഞാനൊരു മെലോ സീരിയസ് ചെയ്തിരുന്നു. അതിന്റെ രണ്ടാമത്തെ സീരിയസ് ചെയ്യാനുളള തയ്യാറെടുപ്പിലാണ്. ഭീമന്റെ വഴി, പട, തല്ലുമാല തുടങ്ങിയ ചിത്രങ്ങളാണ് വിഷ്ണുവിന്റേതായി വരാനിരിക്കുന്നത്.


ഒരേക്കര് സ്ഥലമുണ്ടെങ്കില് വര്‍ഷം 12 മുതല് 15 ലക്ഷം വരെ രൂപ ലാഭം നേടാം – Media Ink Online\nഒരേക്കര് സ്ഥലവും അധ്വാനിക്കാനുള്ള മനസുമുണ്ടെങ്കില് പ്രതിവര്‍ഷം ഹൈ ടെക് ഇന്റര്‍ഗ്രേറ്റഡ് ഫാമിംഗ് രീതിയിലൂടെ 12 ലക്ഷം രൂപ മുതല് 15 ലക്ഷം രൂപവരെ വരുമാനത്തിനുള്ള വഴി തുറന്നു നല്‍കുകയാണ് തിരുവനന്തപുരം ആസ്ഥാനമായ Qore3 Innovations പ്രൈവറ്റ് ലിമിറ്റഡ്\nവിദ്യാസമ്പന്നരായ വ്യക്തികള്‍ക്ക് ആനുപാതികമായി തൊഴിലവസരങ്ങളില്ലാത്ത ഇന്ത്യന് സംസ്ഥാനങ്ങളില് ഒന്നാണ് കേരളം. യഥാര്‍ത്ഥത്തില് എന്താണ് കേരളത്തിലെ തൊഴിലില്ലായ്മയ്ക്കുള്ള കാരണം എന്ന് ചിന്തിച്ചിട്ടുണ്ടോ ? യഥാര്‍ത്ഥത്തില് തൊഴിലവസരങ്ങള് കുറഞ്ഞതാണോ, അതോ തൊഴില് ചെയ്യാന് മനസുള്ളവരുടെ എണ്ണം കുറഞ്ഞതാണോ കാരണം. ഏതൊരു ജോലിക്കും അതിന്റേതായ മാന്യതയുണ്ടെന്ന് മനസിലാക്കി അധ്വാനിക്കാന് തയ്യാറുള്ള ഏതൊരാള്‍ക്കും മുന്നില് വരുമാനത്തിനുള്ള സാധ്യതകള് തുറന്നു നല്‍കുകയാണ് Qore3 Innovations. (കൂടുതല് വിവരങ്ങള്‍ക്ക്, 1800 890 2391, WhatsApp: +91 94005 85947).\nപോളി ഹൌസ് മുഖാന്തിരമുള്ള കാര്‍ഷിക വിളകളുടെ പരിപാലനം , ആട് വളര്‍ത്തല്, ഇറച്ചിക്കോഴി വളര്‍ത്തല്, മീന് വളര്‍ത്തല് തുടങ്ങി വിവിധങ്ങളായ പദ്ധതികളിലൂടെയാണ് ഇന്റര്‍ഗ്രേറ്റഡ് ഫാമിംഗ് സജ്ജീകരിച്ചിരിക്കുന്നത്.\nകേരളം പോലൊരു സംസ്ഥാനത്തിന്റെ വളര്‍ച്ച കാര്‍ഷിക രംഗത്തെ മുന്നേറ്റത്തിലൂടെ കൂടിയാകണം എന്ന ഉറച്ച ആഗ്രഹത്തില് നിന്നുമാണ് Qore3 Innovations കാര്‍ഷിക രംഗത്തെ സംരംഭകരെ പ്രോത്സാഹിപ്പിക്കുന്നതിനായി വിവിധങ്ങളായ പദ്ധതികള് ആവിഷ്‌ക്കരിച്ചിട്ടുള്ളത്.\nഒരേക്കര് സ്ഥലമുണ്ടോ ? ഫാമിംഗിലൂടെ നേട്ടം കൊയ്യാം\nശരാശരി ഒരേക്കര് സ്ഥലം കൈവശമുള്ള ഏതൊരു വ്യക്തിക്കും ഇന്റര്‍ഗ്രേറ്റഡ് ഫാമിംഗ് വഴി നേട്ടങ്ങള് കൊയ്യാനാകും. കൈവശമുള്ള ഭൂമി സ്വന്തമോ പാട്ടത്തിനെടുത്തതോ ആകാം. കേരളത്തിന്റെ ഏത് ഭാഗത്തും ഇത്തരത്തില് കൃഷിയോഗ്യമായ ഭൂമിയുള്ളവര്‍ക്ക് ഇത്തരത്തില് നേട്ടം കൊയ്യുന്നതിനുള്ള പദ്ധതിയുടെ ഭാഗമാകാം. ഒരു കൃഷിയിടം ഒരുക്കുന്നതിന്റെയോ, കൂടുകള് കെട്ടുന്നതിന്റെയോ, മികച്ച വിളകള് കണ്ടെത്തുന്നതിന്റെയോ യാതൊരു വിഷമതകളും നിക്ഷേപകന് അറിയേണ്ട കാര്യമില്ല. നിക്ഷേപിക്കാനുള്ള മനസും അവസരവും ഉണ്ടെങ്കില് Qore3 Innovations ഇക്കാര്യങ്ങളെല്ലാം തന്നെ പൂര്‍ണ്ണ ഉത്തരവാദിത്വത്തോടെ പൂര്‍ത്തിയാക്കി ഫാം കൈമാറും.\nമാറുന്ന ജീവിതരീതിക്കനുസൃതമായി കേരളയീരുടെ ആരോഗ്യകാര്യത്തിലും വലിയ പാളിച്ചകള് സംഭവിക്കുന്നുണ്ട്. കുറഞ്ഞപക്ഷം അവനവന്റെ വീട്ടാവശ്യത്തിനുതകുന്ന പച്ചക്കറികളും പഴങ്ങളും സ്വന്തമായി കൃഷി ചെയ്ത് വികസിപ്പിക്കണം എന്ന ചിന്തയില് നിന്നുമാണ് ഇന്റര്‍ഗ്രേറ്റഡ് ഫാമിംഗ് എന്ന ചിന്തയിലേക്ക് സ്ഥാപനം എത്തിയത്. തുടര്‍ന്ന് വരുമാനത്തിനുള്ള മാര്‍ഗം ജനങ്ങളിലേക്ക് എത്തിക്കുക എന്ന ദൗത്യം സ്ഥാപനം ഏറ്റെടുത്തു. പച്ചക്കറികള്, പഴവര്‍ഗങ്ങള്, മീന്‍കുളം, ആട് പരിപാലനം തുടങ്ങിയ വിവിധങ്ങളായ വരുമാനമാര്‍ഗങ്ങള് സമം ചേര്‍ത്താണ് ഇന്റര്‍ഗ്രേറ്റഡ് ഫാമിംഗ് നടത്തുന്നത്.\nകാലാവസ്ഥയ്ക്ക് അനുയോജ്യമായ വിളകള്\nQore3 Innovations മുന്നോട്ട് വയ്ക്കുന്ന ഇന്റര്‍ഗ്രേറ്റഡ് ഫാമിംഗ് രീതി അനുസരിച്ച് കാര്‍ഷിക രംഗത്ത് നിന്നും വരുമാനം നേടാന് ആഗ്രഹിക്കുന്നുണ്ടേല് ആദ്യം ചെയ്യേണ്ടത് സ്ഥലത്തെക്കുറിച്ചുള്ള വിവരങ്ങള് ലഭ്യമാക്കുക എന്നതാണ്. കേരളത്തിന്റെ ഏത് ഭാഗത്തും തങ്ങളുടെ സേവനം നല്‍കുന്നുണ്ടെങ്കിലും ഓരോ പ്രദേശത്തെ കാലാവസ്ഥയെ അനുസൃതമാക്കിയായിരിക്കും കാര്‍ഷിക വിളകള് തെരഞ്ഞെടുക്കുന്നത്. ഉദാഹരണമായി പറഞ്ഞാല് ഉയര്‍ന്ന പ്രദേശങ്ങളില് സ്‌ട്രോബെറി കൃഷി സാധ്യമാണ്. എന്നാല് സമതലങ്ങളില് ഇത് സാധ്യമാകണം എന്നില്ല. അതിനാല് തന്നെ മണ്ണും മണ്ണിന്റെ ഘടനയും പ്രസ്തുത പ്രദേശത്തെ കാലാവസ്ഥയും സാധ്യതകളും ശരിയായി പഠിച്ച ശേഷമാണ് ഏത് തരം വിളകള് വേണം എന്ന് നിശ്ചയിക്കുന്നത്.\nകാര്‍ഷിക രംഗത്തെ വിദഗ്ദരായ വ്യക്തികള് ഉള്‍പ്പെടുന്ന ഒരു പാനലിന്റെ നേതൃത്വത്തിലായിരിക്കും മണ്ണ്, സ്ഥലം, കാലാവസ്ഥ എന്നിവ പരിശോധിച്ച് അനുയോജ്യമായ വിളകളെ സംബന്ധിച്ച റിപ്പോര്‍ട്ട് തയ്യാറാക്കുന്നത്. ഇത്തരത്തില് ശരിയായ വിളകള് മാത്രം തെരെഞ്ഞെടുക്കുന്നത്‌കൊണ്ട് മികച്ച വരുമാനം കണ്ടെത്താന് സാധിക്കുന്നു. അല്ലാത്ത പക്ഷം, ശരിയായ വില ലഭിക്കുക, അതിനു വിപണി കണ്ടെത്തുക തുടങ്ങിയ കാര്യങ്ങള് ഏറെ ക്ലേശകരമായിരിക്കും. ഇത്തരത്തില് ഭൂമിയുടെ ഘടന മനസിലാക്കി വിളകള് നിശ്ചയിക്കുന്നു എന്നത് തന്നെയാണ് ഈ പദ്ധതിയുടെ പ്രധാന ഹൈലൈറ്റ്.\nമണ്ണ് പരിശോധന മുതല് വില്പന വരെ\nകൃഷി ചെയ്തതുകൊണ്ട് മാത്രം കാര്യമായില്ല. വിളകള് ശരിയായ രീതിയില് വിപണി കണ്ടെത്തി വില്‍ക്കാനും അതിലൂടെ നേട്ടം കൊയ്യാനും സാധിക്കണം. ഒരു കര്‍ഷകനെ സംബന്ധിച്ചിടത്തോളം എല്ലാ മേഖലകളിലും ഒരു പോലെ ശ്രദ്ധിക്കാന് സാധിച്ചു എന്ന് വരില്ല. അങ്ങനെയുള്ളപ്പോഴാണ് Qore3 Innovations – ന്റെ പ്രസക്തി വര്‍ധിപ്പിക്കുന്നത്. ആദ്യമായി കൃഷിയിലേക്ക് ഇറങ്ങുന്ന വ്യക്തികള്‍ക്ക് പോലും ലാഭം നേടാന് കഴിയുന്ന രീതിയിലാണ് Qore3 Innovations പ്രവര്‍ത്തനങ്ങള് സജ്ജീകരിക്കുന്നത്.\nകൃഷിയോഗ്യമായ ഭൂമി കണ്ടെത്തുക എന്നതാണ് Qore3 Innovations ചെയ്യുന്ന ആദ്യത്തെ ജോലി. തുടര്‍ന്ന്, മണ്ണിന്റെ ഘടനയും കാലാവസ്ഥയും നോക്കി ഏത് വിളകള് കൃഷി ചെയ്യണം എന്ന് തീരുമാനിക്കും. അതിനു ശേഷം മണ്ണിനെ കൃഷിക്കായി ഒരുക്കിയെടുക്കും. ഓരോ വിളകള്‍ക്കും ഓരോ രീതിയിലാണ് മണ്ണൊരുക്കേണ്ടത്. ഈ ഉത്തരവാദിത്വം സ്ഥാപനം തന്നെ ഏറ്റെടുത്ത് നടപ്പാക്കുന്നു. തുടര്‍ന്നാണ് മികച്ചയിനം വിളകള് ലഭ്യമാക്കുന്നത്. ഓരോ സീസണിലും ലാഭം ലഭിക്കുന്ന രീതിയില് വിളകള് ഇതില് ഉള്‍ക്കൊള്ളിച്ചിരിക്കുന്നു. പച്ചക്കറികള്, പഴവര്‍ഗങ്ങള് എന്നിവയാണ് പ്രധാനമായും കൃഷിക്കായി പരിഗണിക്കുന്നത്.\nഅതുകൊണ്ടും കഴിഞ്ഞില്ല കാര്യങ്ങള്. കൃത്യമായ ഇടവേളകളില് ഫാമിന്റെ പ്രവര്‍ത്തങ്ങള് നിരീക്ഷിക്കുന്നതിനും വിലയിരുത്തി ആവശ്യമായ മാര്‍ഗ നിര്‍ദേശങ്ങള് നല്‍കുന്നതിനുമായി Qore3 Innovations ചുമതലപ്പെടുത്തിയിരിക്കുന്ന കാര്‍ഷിക വിദഗ്ദര് ഫാം സന്ദര്‍ശിക്കും. മാത്രമല്ല, ഇന്റര്‍ഗ്രേറ്റഡ് ഫാമിംഗ് രീതിയില് എങ്ങനെ കൃഷി ചെയ്യാം, എന്തെല്ലാമാണ് ഇതില് ശ്രദ്ധിക്കേണ്ട കാര്യങ്ങള്, കൂടുതല് വരുമാനം എങ്ങനെ കണ്ടെത്താം തുടങ്ങി എല്ലാവിധ ആശങ്കകള്‍ക്കും പരിഹാരമായി ഇന്റര്‍ഗ്രേറ്റഡ് ഫാമിംഗില് കര്‍ഷകര്‍ക്ക് പ്രത്യേക പരിശീലനവും നല്‍കുന്നുണ്ട്. അതിനാല് തന്നെ ആദ്യമായി കാര്‍ഷികവൃത്തിയിലേക്ക് ഇറങ്ങുന്ന ഒരു വ്യക്തിക്കും ധൈര്യമായി Qore3 Innovations മുന്നോട്ട് വയ്ക്കുന്ന പദ്ധതിയുടെ ഭാഗമാകാം.\nഉല്‍പ്പാദിപ്പിക്കുന്ന വിഭവങ്ങള്‍ക്ക് മതിയായ വിപണി കണ്ടെത്താന് കഴിയാത്തതാണ് പല കര്‍ഷകരെയും പ്രതിസന്ധിയിലാക്കുന്ന ഘടകം. ഈ അവസ്ഥ മനസ്സിലാക്കിക്കൊണ്ട് തന്നെ Qore3 Innovations ഇന്റര്‍ഗ്രേറ്റഡ് ഫാമിംഗ് രീതിയില് ഉല്‍പ്പാദിപ്പിക്കുന്ന ഉല്‍പ്പന്നങ്ങള് സ്ഥാപനം തന്നെ നേരിട്ട് പര്‍ച്ചേസ് ചെയ്ത് വിപണിയില് എത്തിക്കുകയോ വിപണിയിലെ ഇടപാടുകാരുമായി ദീര്‍ഘകാലത്തേക്ക് കരാര് ഉണ്ടാക്കി നല്‍കുകയോ ആണ് ചെയ്യുന്നത്. അതിനാല് തന്നെ ഉല്‍പ്പന്നങ്ങള്‍ക്ക് വിപണി കണ്ടെത്താനാവാതെ നശിക്കും എന്ന ചിന്ത വേണ്ട. ആട്ടിന് കുട്ടികളെ വില്‍ക്കുന്നതിനും മല്‍സ്യം വിളവെടുക്കുന്നതിനും ഇത്തരത്തിലുള്ള സജ്ജീകരണം സ്ഥാപനം നല്‍കി വരുന്നു.\nഎന്ത്‌കൊണ്ട് ഇന്റര്‍ഗ്രേറ്റഡ് ഫാമിംഗ് ?\nവരുമാനത്തിനായി ധാരാളം മാര്‍ഗങ്ങള് ചുറ്റുമുള്ളപ്പോള് എന്തിനാണ് ഇന്റര്‍ഗ്രേറ്റഡ് ഫാമിംഗ് തെരഞ്ഞെടുക്കുന്നത് എന്ന് ചോദിക്കുന്നവര്‍ക്കുള്ള ഉത്തരം ഇതാണ്. ഫാമിംഗിനായി നാം ചെലവഴിക്കുന്ന തുക പൂര്‍ണമായും ആദ്യ രണ്ട് വര്‍ഷത്തില് തന്നെ പച്ചക്കറികളുടെയും പഴങ്ങളുടെയും വില്പനയിലൂടെയും ആട്ടിന്‍പാല്, മാംസം, മല്‍സ്യം എന്നിവയുടെ വിപണനം വഴിയും നേടിയെടുക്കാന് സാധിക്കും. അതിനാലാണ് പ്രതിവര്‍ഷം 12 ലക്ഷം രൂപയുടെ വരുമാനം സ്ഥാപനം ഉറപ്പ് നല്‍കുന്നത്. മാത്രമല്ല, ഫാമിംഗ് ആരംഭിച്ച് മൂന്നാം മാസം മുതല്‍ക്ക് തന്നെ വരുമാനം കണ്ടെത്താന് കഴിയും എന്നതാണ് ഇതിന്റെ മറ്റൊരു പ്രത്യേകത. നിലവില് കര്‍ഷകരായിട്ടുള്ള വ്യക്തികള്‍ക്ക് ഇന്റര്‍ഗ്രേറ്റഡ് ഫാമിംഗ് എളുപ്പത്തില് പരീക്ഷിക്കാവുന്നതാണ്. മേല്‍പ്പറഞ്ഞ കാര്യങ്ങളില് ഏതെങ്കിലും ഒന്ന് മാത്രം ആവശ്യമുള്ള കര്‍ഷകര്‍ക്ക് അതനുസരിച്ചുള്ള ക്രമീകരണവും ചെയ്ത് നല്‍കും.\nമത്സ്യക്കുളത്തില് കുഞ്ഞുങ്ങളെ നിക്ഷേപിച്ച് കൃത്യം മൂന്നാം മാസം മുതല് വിളവെടുപ്പിലൂടെ വരുമാനം ലഭിച്ചു തുടങ്ങുന്നു. ഈ വരുമാനം തൂടര്‍ന്നു വരുന്ന മാസങ്ങളില് വര്‍ധിച്ചുകൊണ്ടിരിക്കും. പച്ചക്കറികളില് നിന്നും പഴവര്ഗങ്ങളില് നിന്നും മൂന്നാം മാസം മുതല് വരുമാനം ലഭിച്ചു തുടങ്ങും. വിളവെടുപ്പ് കഴിയുന്നതിനനുസരിച്ച് ഗുണമേന്മയുള്ള പുതിയ വിത്തുകളും സസ്യങ്ങളും നടേണ്ടതായുണ്ട്. ഇതിന് Qore3 Innovations സഹായമേകുന്നു. വേസ്റ്റ് മാനേജ്മെന്റ്, ലേബര് മാനേജ്മെന്റ് എന്നിവയിലും സ്ഥാപനം ആവശ്യമായ പരിശീലനം നല്‍കുന്നുണ്ട്. ആട്ടിന്കൂട്, മീന്‍കുളം എന്നിവയിലെ മാലിന്യം വളമായി ഉപയോഗിക്കത്തക്കരീതിയില് ആണ് ഫാം സജ്ജീകരിച്ചിരിക്കുന്നത്. കാര്‍ഷിക മേഖലയിലെ ഏറ്റവും ചെലവ് കുറഞ്ഞ ഫാമിംഗ് രീതിയാണ് ഇന്റര്‍ഗ്രേറ്റഡ് ഫാമിംഗ് എന്നതാണ് മറ്റൊരു പ്രത്യേകത. ഒരു വിള ചതിച്ചാലും മറ്റൊന്നില് നിന്നും വരുമാനം ലഭിക്കും. 50 സെന്റ് ഭൂമിയുള്ളവര്‍ക്കും ഈ കൃഷി രീതി പരീക്ഷിക്കാവുന്നതാണ്.\nകൂടുതല് വിവരങ്ങള്‍ക്ക് : 1800 890 2391\nWhatsApp: +91 94005 85947\nRelated Topics:integrated farmingProfitQore3 innovations


പാക്കിസ്ഥാന് യുദ്ധക്കപ്പല് നല്‍കി ചൈന; മൂന്നെണ്ണം കൂടി നല്‍കും – Media Mangalam\nബീജിങ്: ഇന്ത്യ- പാക് പ്രശ്നം ചൈന മുതലെടുക്കുകയാണ്. ഇന്ത്യ, യുഎസ്, ജപ്പാന് എന്നിങ്ങനെ രാജ്യങ്ങളുമായി സംഘര്‍ഷം നിലനില്‍ക്കേ പാക്കിസ്ഥാനെ സഹായിക്കാനുള്ള തിരക്കിലാണ് ചൈന. പാക്കിസ്ഥാന് നാവികസേനയ്ക്കായി ചൈന അത്യാധുനിക സംവിധാനങ്ങളുണ്ടെന്ന് അവകാശപ്പെടുന്ന യുദ്ധക്കപ്പല് നിര്‍മ്മിച്ചുനല്‍കി. എല്ലാ സഖ്യകക്ഷികളും തമ്മിലുള്ള പ്രതിരോധ ബന്ധം കൂടുതല് ശക്തമാക്കുകയാണ് ചൈന. പാക്കിസ്ഥാന് വേണ്ടി നാലു നൂതന നാവിക യുദ്ധക്കപ്പലുകളാണ് നിര്‍മ്മിച്ചു നല്‍കുക ഇതില് ആദ്യത്തേതാണ് നീറ്റിലിറക്കിയത്. ആദ്യത്തെ യുദ്ധക്കപ്പലിന്റെ നീറ്റിലിറക്കല് ചടങ്ങ് ഞായറാഴ്ച നടന്നു.\nഏറ്റവും പുതിയ കരയിലേക്കും വായുവിലേക്കും ലക്ഷ്യമിട്ട് ആക്രമണം നടത്താന് ശേഷിയുള്ള കോംബാറ്റ് മാനേജുമെന്റ് സിസ്റ്റം, സെന്‍സറുകള് എന്നിവ ഉള്‍ക്കൊള്ളുന്ന ടൈപ്പ് 054 ക്ലാസ് പാക്കിസ്ഥാന് നേവിയുടെ മെച്ചപ്പെട്ട ഒന്നായിരിക്കുന്നുവെന്നാണ് റിപ്പോര്‍ട്ടില് പറയുന്നു. 2017 ല് രണ്ട് ടൈപ്പ് 054 എ/പി ഫ്രിഗേറ്റുകള് വാങ്ങുന്നതിനായി പാക്കിസ്ഥാന് ചൈന ഷിപ്പ് ബില്‍ഡിങ് ട്രേഡിംഗ് കമ്പനി ലിമിറ്റഡുമായി കരാര് ഒപ്പിട്ടിരുന്നു. പ്രധാന ആയുധ ഉടമ്പടിയില് സഖ്യ കക്ഷികളായ ചൈന പാക്കിസ്ഥാന് നാവിക സേനയ്ക്കായി നാലു നൂതന കപ്പലുകള് നിര്‍മ്മിക്കുമെന്നായിരുന്നു. ഇടപാടിന്റെ നിബന്ധനകളും കപ്പലുകളുടെ വിലയും വെളിപ്പെടുത്തിയിട്ടില്ല.


നിലമ്പൂരില് ആദിവാസി വിദ്യാര്‍ഥിനികളെ അധ്യാപകര് പീഡിപ്പിച്ചതായി പരാതി\nNilambur, First Published 28, Feb 2019, 1:51 AM\nനിലന്പൂരിലെ സ്കൂളില് ആദിവാസി വിദ്യാര്‍ഥിനികളെ, അധ്യാപകര് ലൈംഗികമായി ചൂഷണം ചെയ്തെന്ന് പരാതി. മുഖ്യമന്ത്രിക്ക് കിട്ടിയ പരാതി, അന്വേഷണത്തിന് ജില്ലാ പൊലീസ് മേധാവിക്ക് കൈമാറി.\nമലപ്പുറം: നിലന്പൂരിലെ സ്കൂളില് ആദിവാസി വിദ്യാര്‍ഥിനികളെ, അധ്യാപകര് ലൈംഗികമായി ചൂഷണം ചെയ്തെന്ന് പരാതി. മുഖ്യമന്ത്രിക്ക് കിട്ടിയ പരാതി, അന്വേഷണത്തിന് ജില്ലാ പൊലീസ് മേധാവിക്ക് കൈമാറി. നിലന്പൂരില് ആദിവാസി കോളനികളിലെ കുട്ടികള് പഠിക്കുന്ന സ്കൂളിലിലെ അധ്യാപകര്‍ക്കെതിരെയാണ് പരാതി.\nചോലനായക്കര്, കാട്ടുനായ്ക്കര് വിഭാഗത്തിലുള്ള കുട്ടികളാണ് ഇവിടെ പടിക്കുന്നത്. മുന് പിടിഎ പ്രസിഡന്‍റായ സാമൂഹിക പ്രവ‍ര്‍ത്തകയോട് സ്കൂളിലെ ചില വിദ്യാര്‍ഥിനികള് ഇക്കാര്യം വെളിപ്പെടുത്തുകയായിരുന്നു. ഇക്കാര്യം പ്രധാന അധ്യാപികയോട് പറഞ്ഞെങ്കിലും നടപടി ഉണ്ടായില്ലെന്ന് സാമൂഹിക പ്രവ‍ര്‍ത്തക ആരോപിക്കുന്നു.\nഅധ്യാപകര്‍ക്കെതിരായ ആരോപണം സ്കൂള് അധികൃതര് നിഷേധിക്കുകയും ചെയ്തു. ഇതോടെ സാമൂഹ്യപ്രവര്‍ത്തകര് ഇടപെട്ട് മുഖ്യമന്ത്രിക്ക് പരാതി നല്‍കി. മലപ്പുറം ജില്ലാ പൊലീസ് മേധാവി പ്രതീഷ് കുമാറിന് ഇത് കൈമാറുകയും ചെയ്തു.കുട്ടികളുടെ മൊഴിയെടുക്കല് ഉള്‍പ്പെടെയുള്ള നടപടികള് ഉടനുണ്ടാകും.\nLast Updated 28, Feb 2019, 1:51 AM


പടിഞ്ഞാറൻ യു.പി.യിൽ രാഷ്ട്രീയ യുദ്ധം മുറുകുന്നു; കർഷക സമരവും ജാതിസമവാക്യങ്ങളും നിർണായകം | political tug of war| becomes tight as farmers protests| and caste issues rises in up\nപടിഞ്ഞാറൻ യു.പി.യിൽ രാഷ്ട്രീയ യുദ്ധം മുറുകുന്നു; കർഷക സമരവും ജാതിസമവാക്യങ്ങളും നിർണായകം\nNov 15, 2021, 02:00 AM IST\nന്യൂഡൽഹി: ഉത്തർപ്രദേശിൽ തിരഞ്ഞെടുപ്പ് കളം ചൂടുപിടിക്കുംമുന്നേ പടിഞ്ഞാറൻ യു.പി.യിൽ രാഷ്ട്രീയ യുദ്ധം മുറുകുന്നു. ജാതിസമവാക്യങ്ങൾ നിർണായകമായ ഈ കാർഷികമേഖലയിൽ കർഷക സമരമാണ് രാഷ്ട്രീയം സങ്കീർണമാക്കിയത്. ബി.ജെ.പി.യും സമാജ് വാദി പാർട്ടി-ആർ.എൽ.ഡി. സഖ്യവും പടിഞ്ഞാറൻ യു.പി. കേന്ദ്രീകരിച്ചാണ് അങ്കം തുടങ്ങിയത്.\nഉത്തർപ്രദേശിൽ ഭരണം പിടിക്കണമെങ്കിൽ പടിഞ്ഞാറൻ യു.പി.യിൽ മേധാവിത്വം നേടണമെന്നാണ് രാഷ്ട്രീയചരിത്രം. 20 ജില്ലകളിലായി 100 നിയമസഭാ മണ്ഡലങ്ങളാണ് പടിഞ്ഞാറൻ യു.പി.യിൽ. 22 ശതമാനം മുസ്‌ലിങ്ങൾ, 16 ശതമാനം ദളിതുകൾ, 14 ശതമാനം ജാട്ടുകൾ, എട്ടുശതമാനം ബ്രാഹ്മണർ, അഞ്ചു ശതമാനം ഥാക്കൂർ, നാലുശതമാനം ഗുജ്ജറുകൾ എന്നിങ്ങനെയാണ് പടിഞ്ഞാറൻ ഉത്തർപ്രദേശിന്റെ ജാതിസമവാക്യം.\n2013-ൽ മുസാഫർനഗർ കലാപത്തിനുശേഷം നടന്ന തിരഞ്ഞെടുപ്പിൽ ജാതിസമവാക്യങ്ങളിലുണ്ടായ മാറ്റംമറിച്ചിലുകൾ സമർഥമായി ഉപയോഗിച്ച് ബി.ജെ.പി. വൻവിജയം നേടിയിരുന്നു. കലാപം ജാട്ടുകൾക്കും മുസ്‌ലിങ്ങൾക്കുമിടയിലുണ്ടാക്കിയ അകൽച്ച 2013-നുശേഷം നടന്ന ലോക്‌സഭാ-നിയമസഭാ തിരഞ്ഞെടുപ്പുകളിൽ വ്യക്തമായി പ്രതിഫലിച്ചു. 2014, 2019 ലോക്‌സഭാ തിരഞ്ഞെടുപ്പുകളിലും 2017-ലെ നിയമസഭാ തിരഞ്ഞെടുപ്പിലും ബി.ജെ.പി.ക്കായിരുന്നു നേട്ടം.\nഎന്നാൽ, ഇക്കുറി പടിഞ്ഞാറൻ യു.പി. മേഖല ബി.ജെ.പി.ക്ക് സുഗമമല്ലെന്നാണ് സൂചന. കർഷകസമരമാണ് രാഷ്ട്രീയത്തിന്റെ കടുപ്പമേറ്റിയത്. രണ്ടുതരത്തിലാണ് കർഷകസമരം പ്രധാന ഘടകമായത്. കാർഷികമേഖലയായ പടിഞ്ഞാറൻ യു.പി.യിൽ കർഷക സമരം ശക്തമാണെന്നതാണ് പ്രഥമ ഘടകം. 2013-ലെ കലാപത്തിനുശേഷം അകന്നുനിന്ന ജാട്ട്-മുസ്‌ലിം വിഭാഗങ്ങൾ കർഷകസമരത്തിലൂടെ അടുപ്പമുണ്ടാക്കിയെന്നതാണ് രണ്ടാമത്തെ ഘടകം. ഇക്കാര്യം തിരിച്ചറിഞ്ഞ ബി.ജെ.പി. കേന്ദ്രനേതൃത്വം പടിഞ്ഞാറൻ യു.പി.യിലെ ജാതിവിഭാഗങ്ങളെ സ്വാധീനിക്കാൻ നടപടികൾ ആസൂത്രണം ചെയ്യുകയാണ്. ജാട്ട് വിഭാഗത്തിന്റെ രാജാവായിരുന്ന രാജാ മഹേന്ദ്ര പ്രതാപ് സിങ്ങിന്റെ പേരിൽ സർവകലാശാല സ്ഥാപിക്കാൻ സെപ്‌റ്റംബറിൽ പ്രധാനമന്ത്രി തറക്കല്ലിട്ടത് ഈ നീക്കത്തിന്റെ ഭാഗമാണ്. യോഗി ആദിത്യനാഥ് ഒമ്പതാം നൂറ്റാണ്ടിലെ ഗുജ്ജർ രാജാവായ മിഹിറ ഭോജിന്റെ പ്രതിമ അനാച്ഛാദനം ചെയ്തത് തൊട്ടുപിന്നാലെയാണ്.\nസമാജ്‌വാദി പാർട്ടി-ആർ.എൽ.ഡി. സഖ്യത്തിനെതിരേ ഹിന്ദുവോട്ടുകളുടെ ഏകീകരണം എന്ന പരീക്ഷണം വീണ്ടും നടത്താനും ബി.ജെ.പി. കരുക്കൾ നീക്കുന്നുണ്ട്. കർഷക സമരത്തിൽ പങ്കെടുക്കാത്ത ഹിന്ദുവിഭാഗത്തിലെ ത്യാഗി, സൈനി, ലോഹാർ, കഹാർ, കാഞ്ചി എന്നീ വിഭാഗങ്ങളെ ഒപ്പം നിർത്താനാണ് ബി.ജെ.പി. തന്ത്രങ്ങൾ ആവിഷ്കരിക്കുന്നത്.